**Saku Salmela** (s. 16. toukokuuta 1990 Helsinki) on suomalainen jääkiekkopuolustaja, joka pelaa SM-liigajoukkue Kalevan Pallossa. Hän on puolustajana kiekollinen ja pelipaikkaansa nähden varsin pienikokoinen. Salmela on pelannut ajoittain myös hyökkääjänä.

Ura
---

### Seuraura

Salmela on Keravan Shakersin kasvatti. Hän pelasi juniorina sittemmin myös KJT:ssä, josta Salmela siirtyi kesken kauden 2005–2006 Jokereiden C-nuoriin, joissa hän voitti kauden päätteeksi Suomenmestaruuden. Kaudeksi 2006–2007 Salmela siirtyi Helsingin IFK:n B-nuoriin. Kaudella 2007–2008 hän oli joukkueen tehokkain puolustaja tehtyään yli piste per peli -tahdilla 16 runkosarjaottelussa tehot 5+13=18. Yli puolet kaudestaan Salmela pelasi kuitenkin HIFK:n A-nuorissa. Kaudella 2008–2009, hän oli koko A-nuorten SM-liigan kevään 2009 karsintasarjan tehokkain puolustaja tehoilla 5+6=11. Kauden 2009–2010 päätteeksi Salmela voitti A-nuorten SM-hopeaa. Hän debytoi kauden aikana myös miesten peleissä pelattuuaan seitsemän ottelua lainalla Suomi-sarjajoukkue HC Keski-Uudessamaassa.

Kaudeksi 2010–2011 Salmela siirtyi tryoutin kautta Mestis-joukkue Kiekko-Vantaan riveihin. Hänen tulokaskautensa toi 18 runkosarja- ja kolmessa playoff-ottelussa tehot 1+2=3. Salmela vahvisti kevätkaudella myös Kiekko-Vantaan A-nuoria, joita hän oli nostamassa kauden päätteeksi I-divisioonasta SM-liigaan. Salmela pelasi kauden aikana myös kuusi ottelua HIFK:n A-nuorissa. Ensimmäisellä kokonaisella Mestis-kaudellaan 2011–2012 hän teki 37 runkosarjaottelussa tehot 10+8=18 sekä neljässä playoff-ottelussa tehot 1+1=2. Salmela voitti Kiekko-Vantaan sisäisen tehotilaston lukemalla +18. Häntä peluutettiin kauden mittaan myös paljon sekä keskus- että laitahyökkääjänä. Salmela pelasi lopulta koko kevätkauden hyökkääjänä ja hän aloitti kyseisellä pelipaikalla myös kauden 2012–2013. Salmela palasi sittemmin kuitenkin takaisin puolustajan tontille paikkaamaan loukkaantumisia. Pelipaikkavaihdokset vaikuttivat myös hänen otteisiinsa, eikä Salmelan kausi edennyt yhtä hyvin kuin edellinen. Hän oli runkosarjan päätyttyä lopulta Kiekko-Vantaan ainoa vakiokokoonpanon puolustaja, jonka teholukema oli plussalla (+2). Kauden 2013–2014 Salmela pelasi taas pääasiassa puolustajana, mutta hän pelasi ajoittain myös hyökkääjänä.

Huhtikuussa 2014 Salmela siirtyi tryoutille SM-liigajoukkue Tampereen Ilvekseen. Kesäkuussa hän sai vuoden mittaisen jatkosopimuksen joukkueeseen. Salmela teki liigadebyyttinsä kauden 2014–2015 avauskierroksella 12. syyskuuta 2014 paikallisvastustaja Tapparaa vastaan. Hänet merkittiin Ilveksen kakkospuolustajapariin Mikko Kukkosen viereen. Salmela sai ottelussa jääaikaa 20.11 minuuttia, mikä oli Ilveksestä toiseksi eniten Tommi Kivistön jälkeen. Hän teki liigauransa avausmaalin 24. lokakuuta 2014 ylivoimalla vieraissa Saimaan Palloa vastaan. Salmelan osuma jäi Ilveksen 0–3-voittoon päättyneen ottelun voittomaaliksi. Hänet palkittiin ottelun *Ilta-Sanomien* kahden tähden tähtipelaajana ja myös Harri Laakso valitsi Salmelan ottelun legendojen tähtien kakkostähdeksi. Hänen tulokaskautensa SM-liigassa toi kaikkiaan 56 runkosarja- ja yhdessä playoff-ottelussa tehot 8+7=15. Salmela oli Ilveksen eniten maaleja tehnyt puolustaja. Toukokuussa 2015 hän teki seuran kanssa vuoden mittaisen jatkosopimuksen.

Kaudella 2015–2016 Salmela pelasi yhä useampia otteluita hyökkääjänä. Kaudeksi 2016–2017 hän palasi kaksivuotisella sopimuksella Salmelan junioriuralta tutun Helsingin IFK:n paitaan. Kaudella 2017–2018, viidennessä puolivälieräottelussa JYPiä vastaan Salmela taklasi JYPin Jani Tuppuraisen niskan seudulta päin laitaa. Hän sai teostaan kahden minuutin jäähyn laitataklauksesta, mutta Liigan kurinpitodelegaatio tuomitsi Salmelan ottelun jälkeen kuitenkin viiden ottelun pelikieltoon. Hän voitti kauden päätteeksi SM-pronssia. Salmela siirtyi kaudeksi 2018–2019 kaksivuotisella sopimuksella Porin Ässiin.

Marraskuussa 2020 Salmela palasi loppukauden 2020–2021 kattavalla sopimuksella Kiekko-Vantaan Mestis-joukkueeseen oltuaan alkukauden ilman sopimusta. Hän ehti pelata siellä vain kaksi ottelua ennen Mestiksen keskeyttämistä joulukuussa. Tammikuussa 2021 Salmelan sopimus seuran kanssa purettiin ja hän siirtyi loppukauden kattavalla sopimuksella monikansallisen ICE Hockey Leaguen itävaltalaisjoukkue Dornbirner EC:hen.

Kaudeksi 2021–2022 Salmela siirtyi vuoden mittaisella sopimuksella Mestis-joukkue Kiekko-Espooseen. Lokakuussa 2021 seura lainasi hänet ottelukohtaisella sopimuksella Tapparan SM-liigajoukkueeseen. Marraskuussa Salmela siirtyi 10. tammikuuta 2022 asti kestävällä sopimuksella Kalevan Palloon, kun seura tarvitsi ensisijaisesti paikkaajaa Kim Nousiaisen pitkäaikaiselle loukkaantumiselle. Viisi päivää ennen lyhyen sopimuksensa päättymistä hän teki seuran kanssa loppukauden kattavan jatkosopimuksen. Huhtikuussa 2022 Salmela teki KalPan kanssa kaksivuotisen jatkosopimuksen.

### Maajoukkueura

Salmela on pelannut yhteensä 18 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | HIFK | A-SM | 22 | 2 | 4 | 6 | 14 | – | – | – | – | – |
| 2008–2009 | HIFK | A-SM | 42 | 2 | 15 | 17 | 26 | – | – | – | – | – |
| 2009–2010 | HIFK | A-SM | 16 | 4 | 3 | 7 | 10 | 6 | 0 | 2 | 2 | 29 |
|  | HCK | Suomi-sarja | 7 | 0 | 3 | 3 | 4 | – | – | – | – | – |
| 2010–2011 | HIFK | A-SM | 6 | 1 | 4 | 5 | 8 | – | – | – | – | – |
|  | Kiekko-Vantaa | Mestis | 18 | 1 | 2 | 3 | 4 | 3 | 0 | 0 | 0 | 27 |
| 2011–2012 | Kiekko-Vantaa | Mestis | 37 | 10 | 8 | 18 | 16 | 4 | 1 | 1 | 2 | 6 |
| 2012–2013 | Kiekko-Vantaa | Mestis | 43 | 4 | 5 | 9 | 6 | – | – | – | – | – |
|  | Bewe TuusKi | Suomi-sarja | 1 | 2 | 0 | 2 | 0 | – | – | – | – | – |
| 2013–2014 | Kiekko-Vantaa | Mestis | 56 | 2 | 15 | 17 | 32 | 5 | 2 | 1 | 3 | 2 |
| 2014–2015 | Ilves | SM-liiga | 56 | 8 | 7 | 15 | 16 | 1 | 0 | 0 | 0 | 0 |
| 2015–2016 | Ilves | SM-liiga | 55 | 2 | 15 | 17 | 16 | – | – | – | – | – |
| 2016–2017 | HIFK | SM-liiga | 44 | 4 | 9 | 13 | 18 | 14 | 1 | 1 | 2 | 2 |
| 2017–2018 | HIFK | SM-liiga | 57 | 2 | 4 | 6 | 53 | 4 | 0 | 1 | 1 | 2 |
| 2018–2019 | Ässät | SM-liiga | 58 | 3 | 9 | 12 | 12 | – | – | – | – | – |
| 2019–2020 | Ässät | SM-liiga | 56 | 2 | 10 | 12 | 22 | – | – | – | – | – |
| 2020–2021 | Kiekko-Vantaa | Mestis | 2 | 0 | 0 | 0 | 2 | – | – | – | – | – |
|  | Dornbirner EC | ICEHL | 16 | 2 | 4 | 6 | 0 | 6 | 1 | 0 | 1 | 8 |
| 2021–2022 | Kiekko-Espoo | Mestis | 6 | 1 | 2 | 3 | 4 | – | – | – | – | – |
|  | Tappara | SM-liiga | 9 | 1 | 1 | 2 | 0 | – | – | – | – | – |
|  | KalPa | SM-liiga | 28 | 0 | 7 | 7 | 8 | – | – | – | – | – |
| 2022–2023 | KalPa | SM-liiga | 44 | 3 | 7 | 10 | 8 | 3 | 0 | 0 | 0 | 0 |
| 8 kautta | yhteensä | SM-liiga | 407 | 25 | 69 | 94 | 153 | 22 | 1 | 2 | 3 | 4 |
| 6 kautta | yhteensä | Mestis | 162 | 18 | 32 | 50 | 64 | 12 | 3 | 2 | 5 | 35 |
| 1 kausi | yhteensä | ICEHL | 16 | 2 | 4 | 6 | 0 | 6 | 1 | 0 | 1 | 8 |

Lähteet
-------

* Saku Salmela The Internet Hockey Databasessa (englanniksi)
* Saku Salmela Eurohockey-sivustolla (englanniksi)
* Saku Salmela *Elite Prospects*. Everysport Media Group AB.  (englanniksi)

### Viitteet

1. ↑  Kauhala, Hannu: Mitä ovat Käpsä ja Mige? Lempinimiä HIFK:ssa *ls24.fi*.  12.1.2018. Marva Media Oy. Viitattu 8.4.2020.
2. ↑  Saku Salmela *Jatkoaika.com*. Jatkoaika r.y. Viitattu 22.4.2018.
3. ↑  Elite Prospects - HIFK U18 *eliteprospects.com*. Everysport Media Group AB. Viitattu 15.3.2019. (englanniksi)
4. ↑  Elite Prospects - U20 SM-liiga Stats 2008-2009 *eliteprospects.com*. Everysport Media Group AB. Viitattu 15.3.2019. (englanniksi)
5. 1 2 3 4 5  Saku Salmela *Elite Prospects*. Everysport Media Group AB.  (englanniksi)
6. ↑  Kiekko-Vantaalle seitsemän uutta sopimusta *Jatkoaika.com*.  8.9.2010. Jatkoaika r.y. Viitattu 17.9.2014.
7. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 15.3.2019. (englanniksi)
8. ↑  Löfgren, kai: Saku Salmela – puolustajasta hyökkääjäksi *Jatkoaika.com*.  22.12.2011. Jatkoaika r.y. Viitattu 17.9.2014.
9. ↑  Löfgren, kai: Aiempaa stabiilimpi Kiekko-Vantaa kurkottaa ylöspäin *Jatkoaika.com*.  6.9.2012. Jatkoaika r.y. Viitattu 17.9.2014.
10. ↑  Löfgren, kai: Kiekko-Vantaa: Uusin ja lainatuin eväin pudotuspelitaistoon *Jatkoaika.com*.  25.12.2012. Jatkoaika r.y. Viitattu 17.9.2014.
11. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 15.3.2019. (englanniksi)
12. ↑  Heikola, Aleksi: Kiekko-Vantaan pelaaja-arvioinnit 2013–2014: Puuhastelua kabinetissa, taistelua kaukalossa *Jatkoaika.com*.  4.5.2014. Jatkoaika r.y. Viitattu 17.9.2014.
13. ↑  Ilves julkaisi tulevan kauden sopimuksiaan − Tuokkolalle lisävuosi *Jatkoaika.com*.  24.4.2014. Jatkoaika r.y. Viitattu 17.9.2014.
14. ↑  Ilves purki Jekimovsin sopimuksen – testimiehet jatkavat *Jatkoaika.com*.  3.6.2014. Jatkoaika r.y. Viitattu 17.9.2014.
15. ↑  Kokoonpanot *liiga.fi*.  12.9.2014. Jääkiekon SM-liiga Oy. Viitattu 19.11.2020.
16. ↑  Ottelutilastot *liiga.fi*.  12.9.2014. Jääkiekon SM-liiga Oy. Viitattu 17.9.2014.
17. ↑  Ilveksen maalivahti Juha Järvenpää liekeissä *is.fi*.  24.10.2014. Sanoma Media Finland Oy. Viitattu 25.10.2014.
18. ↑  Otteluseuranta *liiga.fi*.  24.10.2014. Jääkiekon SM-liiga Oy. Viitattu 25.10.2014.
19. ↑  Elite Prospects - Ilves *eliteprospects.com*. Everysport Media Group AB. Viitattu 19.11.2020. (englanniksi)
20. ↑  Ilves julkaisi tulevan kauden joukkueensa *Jatkoaika.com*.  2.5.2015. Jatkoaika r.y. Viitattu 13.3.2016.
21. ↑  Teemu Eronen ja Saku Salmela vahvistamaan HIFK-puolustusta *Jatkoaika.com*.  27.5.2016. Jatkoaika r.y. Viitattu 28.5.2016.
22. ↑  HIFK:n puolustukseen lovi – Salmela pelikieltoon katkaisupelin alla *Jatkoaika.com*.  29.3.2018. Jatkoaika r.y. Viitattu 22.4.2018.
23. ↑  Saku Salmela Ässien takalinjoille − "Halusin tulla Poriin kehittymään" *Jatkoaika.com*.  4.5.2018. Jatkoaika r.y. Viitattu 4.5.2018.
24. ↑  Tervetuloa kotiin, Saku Salmela! *kiekko-vantaa.fi*.  19.11.2020. Kiekko-Vantaa Hockey Oy. Viitattu 19.11.2020.
25. ↑  Seppä, Lassi: Saku Salmelan ura jatkuu ulkomailla Kai Suikkasen alaisuudessa *Jatkoaika.com*.  20.1.2021. Jatkoaika r.y. Viitattu 20.1.2021.
26. ↑  Kiekko-Espoo solmi seitsemän pelaajasopimusta *kiekko-espoo.com*.  22.6.2021. Kiekko-Espoo Oy. Viitattu 23.6.2021.
27. ↑  Salmela lainalle Liigaan *kiekko-espoo.com*.  16.10.2021. Kiekko-Espoo Oy. Viitattu 17.10.2021.
28. ↑  KalPa-puolustus vahvistuu Saku Salmelalla​​​​​​​! *kalpa.fi*.  7.11.2021. KalPa Hockey Oy. Viitattu 7.11.2021.
29. ↑  Hurmerinta, Eero: Saku Salmela loppukaudenkin KalPassa − "On omalla tekemisellään ansainnut loppukauden sopimuksen" *Jatkoaika.com*.  5.1.2022. Jatkoaika r.y. Viitattu 5.1.2022.
30. ↑  KalPalle viisi jatkosopimusta – Koponen, Jatkola, Salmela, Korhonen ja Riekkinen jatkavat keltapaidoissa! *kalpa.fi*.  22.4.2022. KalPa Hockey Oy. Viitattu 22.4.2022.

KalPa – SM-liiga
2 Sissons |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
32 Jatkola |
34 Immonen |
40 Lekkas |
42 K. Kapanen |
55 Lappalainen (**A**) |
74 Tavernier |
90 Salmela |
91 O. Kapanen |
-- Heiskanen |
-- Muhonen |
-- Pulkkanen |
-- Saarelainen |
-- Sorvali  

Valmentajat Karjalainen – Tervonen – Hentunen – Kauhanen – Kaartinen – Sacklin